Source: http://www.kuntatyonantajat.fi/fi/sopimukset/kvtes/vuosiloma-ja-vapaat/Sivut/usein-kysyttya-vuosilomista.aspx
Timestamp: 2016-05-01 17:23:08+00:00

Document:
Usein kysyttyä vuosilomista - KT Kuntatyönantajat
KVTESPalkkausTyöajatVuosiloma ja vapaatMatkakustannusten korvauksetPerhepäivähoitajatMaatalouslomittajatMuita ohjeitaOpettajatLääkäritTeknisetTuntipalkkaisetMuusikotNäyttelijätSatamajäänmurtajatSopimuksia ja suosituksia työelämän kehittämiseksiSopimusjärjestelmä
Usein kysyttyä vuosilomista
Sivun sisältöA. KVTES:n mukaiseen vuosiloman myöntämiseen liittyviä kysymyksiä ja vastauksia
KVTES:n vuosilomaluku sisältää lisää sopimusmääräysten soveltamista koskevia esimerkkejä. 1. Miten vuosiloman voi siirtää toiseen palvelussuhteeseen?
(KVTES IV luku 1 § 5 ja 6 mom. 7 §, 8 §)
Työnantaja ja viranhaltija ja/tai työntekijä voivat sopia, että ennen palvelussuhteen päättymistä kertyneet vuosilomaetuudet (ansaitut päivät) siirretään annettavaksi seuraavan palvelussuhteen aikana. Sopimus voidaan tehdä, mikäli ennen palvelussuhteen päättymistä päätetään uudesta viranhoitomääräyksestä tai sovitaan uudesta työsuhteesta. Sopimus on tehtävä kirjallisesti, ja se on liitettävä vuosilomakirjanpitoon. Sopimuskohdan soveltaminen edellyttää, että palvelussuhteiden väliin jää vähintään päivän katko, koska muutoin palvelussuhteen katsotaan jatkuneen katkeamattomana. Jos uusi palvelussuhde alkaa välittömästi edellisen päätyttyä ilman päivänkään katkoa, loman ansainta ei keskeydy.
Vuosiloman siirrosta kannattaa sopia vain, mikäli tiedetään varmasti, että seuraavan palvelussuhteen aikana on mahdollista pitää sekä siirretyt että tämän toisen palvelussuhteen aikana ansaitut lomat. Mikäli palvelussuhteiden väliin jäävä aika on pitkä, ei vuosilomaetuuksien siirrosta sopiminen yleensä ole tarkoituksenmukaista. Siirrettyjen vuosilomien pitoajankohta määräytyy vuosilomaluvun 7 ja 8 §:n mukaisesti. Näin esimerkiksi lomanmääräytymisvuoden 2014–2015 aikana kertyneitä, seuraavaan palvelussuhteeseen siirrettyjä lomia voidaan sopimalla pitää (pääsääntöisesti) aikaisintaan 1.1.2014 lukien. Työnantajan määräämänä näitä lomia voidaan pitää aikaisintaan 2.5.2015 lukien. Huomioitavaa on, että lomarahaa ei voi siirtää, vaan se on maksettava jokaisen palvelussuhteen päättyessä.
Esimerkki 1 Henkilö on kokoaikaisessa palvelussuhteessa ensin 1.9.2013–28.2.2014 ja sitten 16.3.–31.8.2014. Ensimmäisen palvelussuhteen aikana voidaan sopia, että lomat siirretään pidettäväksi toisen palvelussuhteen aikana. Esimerkki 2 Henkilö on palvelussuhteessa ensin 11.8.2013–27.6.2014 ja sitten 10.8.2014–13.6.2015. Hänellä on yli 5 vuotta henkilökohtaisen lisän vuosisidonnaiseen osaan oikeuttavaa palvelusaikaa, joten esimerkissä sovelletaan taulukkoa 2. Esimerkissä sekä työnantajan että työntekijän toiveena on, että lomaa pidetään koululaisten syys-, joulu- ja talvilomien aikana.
Ensimmäisessä palvelussuhteessa lomaa kertyy 20 päivää ajalta 11.8.2013–31.3.2014 ja 7 päivää ajalta 1.4.2014–27.6.2014. Henkilölle annetaan lomana 5 vuosilomapäivää helmikuussa 2014 (edellyttää sopimista) ja 10 vuosilomapäivää touko–kesäkuussa 2014.
Ennen palvelussuhteen päättymistä henkilön kanssa sovitaan toisesta palvelussuhteesta. Samalla sovitaan, että pitämättä olevat 12 vuosilomapäivää siirretään seuraavaan palvelussuhteeseen.
Henkilölle annetaan 5 vuosilomapäivää pidettäväksi syys- ja/tai joulukuussa 2014 koululaisten loma-aikana. Näin lomanmääräytymisvuoden 2013–2014 aikana kertynyt loma on käytetty. 1.1.2015 lukien annetaan lomanmääräytymisvuoden 2014–2015 lomia. Eli edellisestä palvelussuhteesta siirtyvistä lomista 7 päivää voidaan antaa vasta 1.1.2015 jälkeen 8 §:n mukaisesti sopimalla (lomaa voidaan antaa vasta 2.5. jälkeen, jos loman ajankohdasta ei sovita). 2. Missä tilanteissa edellytetään vuosilomaluvun mukaisesti todellista työntekoa, jotta viranhaltija ja/tai työntekijä voi saada vuosilomiin liittyviä etuja?
(KVTES IV luku 3 §, 5 §)
Vuosilomaluvussa edellytetään usein etujen saamiseksi sitä, että henkilö on ollut työssä tai palvelussuhteessa tiettyinä ajankohtina riittävän pitkään. Joissakin sopimuskohdissa etujen saamiseksi edellytetään todellista työntekoa, joissakin riittävät esimerkiksi työssäolon veroiset päivät tai se, että palvelussuhde on mainittuna ajankohtana voimassa. Todellisesta työnteosta tai virkatehtävissä olemisesta on kyse seuraavassa tilanteessa: Vuosilomaluvun 4 §:n 9 kohdan soveltaminen
Jotta sopimuskohdan mukaisesta muusta virka- tai työvapaalla olosta voidaan huomioida enintään 30 kalenteripäivää työssäolon veroiseksi ajaksi, edellytyksenä on, että viranhaltija ja/tai työntekijä on ollut työssä ko. kunnassa tai kuntayhtymässä vähintään 22 työpäivää lomanmääräytymisvuoden (esimerkiksi 1.4.2013–31.3.2014) aikana. Sopimuskohta edellyttää konkreettista työntekoa.
Esimerkiksi seuraavissa kohdissa ei edellytetä konkreettista virantoimituksessa olemista tai työntekoa:
Esimerkki 1 Vuosilomaluvun 3 §:n soveltaminen Sopimuskohdassa edellytetään täyden lomanmääräytymiskuukauden saamiseksi, että henkilö on ollut työssä vähintään 35 työtuntia tai 14 työpäivää kuukaudessa. Sopimuskohdassa 35 tuntiin tai 14 työpäivään lasketaan myös 4 §:n mukaiset työssäolopäivien veroiset päivät. Sopimuskohta ei siis välttämättä edellytä konkreettista työntekoa. Huomioitavaa on, että nämä 35 työtuntia kertyvät täyttä työaikaa eli esimerkiksi toimistotyöaikaa tekevälle viidessä työpäivässä. 14 työpäivää voi myös täyttyä vain vähän työtunteja tekevälle, vaikka hän ei tekisikään lomanmääräytymiskuukauden aikana työtä 35 tuntia. Henkilö voi tehdä töitä esimerkiksi tunnin päivässä. Työpäivän pituudella ei siten tässä kohdassa ole merkitystä. Esimerkki 2 Vuosilomaluvun 5 §:n 2 momentin 1 kohdan soveltaminen Sopimuskohdassa edellytetään muun muassa 6 kuukauden välitöntä ja yhdenjaksoista palvelussuhteessa oloa. Tällöin riittää, että henkilön palvelussuhde on alkanut viimeistään 1.10. tiettynä lomanmääräytymisvuotena. Sopimuskohta ei siis edellytä konkreettista työntekoa. Palvelussuhteen voimassaoloaikaan voi sisältyä virka- tai työvapaita ja siihen voi sisältyä myös työssäolon veroisia päiviä. Edellytyksenä sopimuskohdan soveltamiselle on, että virantoimitus tai työnteko on alkanut.
3. Jatkuvassa palvelussuhteessa oleva toimistotyöaikaa tekevä henkilö on vuorotteluvapaalla 29.7.2013–30.4.2014. Miten hänelle kertyy lomaa ja miten ns. työssäolon veroiset päivät otetaan huomioon?
(IV luku 3 §, 4 § 9 kohta)
Vuorotteluvapaasta katsotaan työssäolon veroiseksi ajaksi enintään 30 kalenteripäivää lomanmääräytymisvuosittain. Tällöin edellytyksenä on, että henkilö on ollut työssä 22 työpäivää lomanmääräytymisvuoden aikana. On tärkeä muistaa, että jokaisessa työssäolon veroisessa päivässä katsotaan olevan työtunteja se määrä, joka siinä olisi ollut, jos viranhaltija tai työntekijä olisi ollut työssä.
Lomanmääräytymisvuosi 1.4.2013–31.3.2014:
Huhtikuu, toukokuu, kesäkuu ja heinäkuu 2013 ovat täysiä lomanmääräytymiskuukausia.
Ajanjaksolle 1.4.2013–28.7.2013 voidaan ”sijoittaa” sekä vähintään vaaditut 22 työpäivää että lomanmääräytymisvuoden 2012–2013 aikana kertyneitä lomia. On tärkeää, että harkitessaan vuorotteluvapaan myöntämistä työnantaja huolehtii siitä, että mahdollisimman suuri osa edellisen lomanmääräytymisvuoden lomista on pidetty ennen vuorotteluvapaan alkamista. Työnantaja voi myös määrätä lomia pidettäväksi vuorotteluvapaan aikana tai sopia lomien pitämisestä vuosilomaluvun 8 §:n mukaisesti tai sopia säästövapaista 12 §:n mukaisesti. Elokuu 2013 on täysi lomanmääräytymiskuukausi, koska muuna työvapaana huomioidaan lomanmääräytymisvuoden ajalta enintään 30 kalenteripäivää. Esimerkkitilanteessa näihin päiviin lasketaan 30 kalenteripäivää ajalta 29.7.–27.8.2013.
Syyskuusta 2013 eteenpäin vuosilomia ei kerry.
Lomanmääräytymisvuosi 1.4.2014–31.3.2015:
Henkilön vuorotteluvapaa jatkuu huhtikuun 2014 loppuun. Huhtikuu on täysi lomanmääräytymiskuukausi, jos henkilö on 4 §:n 9 kohdan mukaisesti kyseisenä lomanmääräytymisvuotena 2014–2015 työssä vähintään 22 työpäivää. Työssäolon veroista aikaa arvioitaessa on tärkeä huomata, että esimerkiksi 9 kohdassa huomioidaan 30 kalenteripäivää lomanmääräytymisvuoden aikana, kun taas 4 kohdassa huomioidaan 30 kalenteripäivää kerrallaan. Huom. Myös sairauslomalla oleva saa sairausajan palkanmaksun päättymisen jälkeen mainitun 30 päivän edun, mikäli hän työskentelee lomanmääräytymisvuoden aikana vähintään 22 työpäivää. 4. Miten KVTES:n vuosilomataulukoita sovelletaan?
(IV luku 5 §)
Vuosiloman pituus määräytyy työkokemuslisään oikeuttavan palvelusajan pituuden
täysien lomanmääräytymiskuukausien lukumäärän ja palvelussuhteen keston perusteella.
hänellä on 31.3 mennessä kertynyt henkilökohtaisen lisän vuosisidonnaiseen osaan oikeuttavaa palvelusaikaa vähintään 15 vuotta. Vuosiloman pituus määräytyy taulukon 2 mukaan silloin, kun
henkilön palvelussuhde on lomanmääräytymisvuoden loppuun mennessä jatkunut vähintään 1 vuoden. Palvelussuhteen jatkumisaikaan ei lueta aikaa, jolloin työ on keskeytynyt viranhaltijan tai työntekijän ollessa suorittamassa asevelvollisuuslaissa tarkoitettua vakinaista palvelusta. TAI kun kaikki seuraavat edellytykset täyttyvät:
henkilö on palvelussuhteessa 31.3. hänen palvelussuhteensa on 31.3. mennessä kestänyt välittömästi ja yhtäjaksoisesti vähintään 6 kuukautta hänelle on 31.3. mennessä kertynyt henkilökohtaisen lisän vuosisidonnaiseen osaan oikeuttavaa palvelusaikaa vähintään 5 vuotta.
Muissa tilanteissa vuosiloman pituus määräytyy taulukon 3 mukaan. Esimerkki 1 Henkilön palvelussuhde on alkanut 1.11.2013, ja hänellä on yli 15 vuotta henkilökohtaisen lisän vuosisidonnaiseen osaan oikeuttavaa palvelusaikaa. Henkilön loma määräytyy kesällä 2014 taulukon 3 mukaisesti, koska palvelussuhde ei ole 31.3.2014 jatkunut vähintään kuutta kuukautta. Vuoden 2015 kesällä loma määräytyy taulukon 1 mukaisesti, koska tällöin palvelussuhde on kestänyt yli kuusi kuukautta 31.3.2015 mennessä. Esimerkki 2 Henkilön palvelussuhde on alkanut 1.4.2013, ja hänellä ei ole työkokemuslisässä huomioitavaa palvelusaikaa. Vuoden 2014 loma määräytyy taulukon 2 mukaisesti, sillä henkilön palvelussuhde on 31.3.2014 kestänyt yhtäjaksoisesti vuoden ajan. Huomioitavaa on, että palvelussuhteen kestoon ei lueta aikaa, jona henkilö on suorittamassa asevelvollisuuslaissa tarkoitettua vakinaista palvelusta. Jos työnantaja myöntää ko. vuoden aikana harkinnanvaraista virkavapaata, tämä aika huomioidaan palvelussuhteen kestoa laskettaessa. 5. Miten vuosilomapäivät kuluvat henkilöllä, joka tekee osa-aikatyötä? Esimerkkihenkilön vuosiloman pituus on 38 vuosilomapäivää, työaika 55 % ja hän tekee 5 päivää työtä joka toinen viikko (eli keskimäärin 2,5 työpäivää viikossa). (KVTES IV luku 6 § 3 mom.)
Katso esimerkit KVTES IV luvun 6 § 3 mom. kohdalla. 6. Onko vuosilomasta aina pidettävä vähintään 10 päivää yhdenjaksoisena?
Vuosilomasta on aina pidettävä vähintään 10 vuosilomapäivää yhdenjaksoisena, riippumatta siitä, määrääkö esimies vuosiloman ajankohdan (7 §) vai sopivatko työnantaja ja viranhaltija ja/tai työntekijä vuosiloman ajankohdasta (8 §).
Ainoa poikkeus tähän on tilanne, jossa henkilö on lomanmääräytymisvuoden aikana ansainnut lomaa yhteensä alle 10 päivää. Tällöin koko loma myönnetään yhdenjaksoisena. 7. Onko osa vuosilomasta aina annettava lomakaudella 2.5.–30.9.?
Työntekijä ja/tai viranhaltija ja työnantaja voivat sopia siitä, että lomavuoden lomakaudella 2.5.–30.9. ei pidetä lainkaan lomaa.
Osapuolet voivat 8 §:n mukaisesti sopia esimerkiksi, että lomanmääräytymisvuoden 1.4.2013–31.3.2014 vuosiloma pidetään ajanjaksolla 1.1.2014–30.4.2015. Osapuolet voivat myös sopia, että vuosiloman 10 päivää ylittävä osa pidetään 30.9.2014 mennessä. Kun lomasta sovitaan, ei lomakaudella 2.5.–30.9.2014 ole pakko pitää lainkaan lomaa. Työntekijä ei voi työsopimusta solmittaessa antaa suostumusta vuosiloman pitämiseen lomakauden ulkopuolella. Sopimus on tehtävä palvelussuhteen kestäessä jokaisen loman kohdalla erikseen.
Mikäli työnantaja määrää 7 §:n mukaisesti vuosiloman ajankohdan, osa vuosilomasta (20 vuosilomapäivää mutta kuitenkin vähintään 65 %) on sijoitettava lomakauteen. Vähintään 25 vuosilomapäivän pituisesta lomasta on annettava lomakauden ulkopuolella 5 vuosilomapäivää ns. talvilomana. Jos loman pituus on vähemmän kuin 25 vuosilomapäivää, annetaan 20 vuosilomapäivää ylittävä osa lomasta ns. talvilomana. Esimerkki 1 Kun loman pituus on 38 päivää, työnantajan on määrättävä lomasta vähintään 65 % lomakaudelle (2.5.–30.9.) ja 5 päivää talvilomaksi (1.10.–31.4). Jäljelle jäävän 8 päivää työnantaja voi sijoittaa joko kesä- tai talvikaudelle, ottaen huomioon 7 §:n määräykset siitä, että lähtökohtana on, että kesä- ja talviloma myönnetään yhdenjaksoisina (ks. tarkemmin 7 § 4 mom.). 8. Missä tilanteessa lomanmääräytymisvuoden 1.4.2014–31.3.2015 vuosilomaa voidaan pitää jo syksyllä 2014?
Vuosilomaluvun 7 ja 8 §:n mukaisesti pääsääntönä on, että lomaa voidaan pitää aikaisintaan 1.1.2015 alkaen.
Lomanmääräytymisvuoden 1.4.2014–31.3.2015 lomaa voidaan pitää aikaisemmin vain 8 § 3 momentin mukaisessa tilanteessa. Eli jos palvelussuhde päättyy ennen kuin viranhaltijalla tai työntekijällä on 7 §:n 1 ja 2 momentin mukaan oikeus pitää vuosilomaa, työnantaja ja viranhaltija ja/tai työntekijä saavat palvelussuhteen kestäessä sopia palvelussuhteen päättymiseen mennessä ansaittavan vuosiloman pitämisestä palvelussuhteen kestäessä. Esimerkki 1 Palvelussuhde on voimassa 1.8.2014–30.4.2015. Osapuolet voivat sopia, että henkilö pitää lomiaan ennen 1.1.2015 (kunhan loma on ehditty ansaita), koska henkilö ei voi 7 §:n 1 ja 2 momentin mukaisesti pitää vuosilomaa lomakaudella 2015. Esimerkki 2 Palvelussuhde on voimassa 1.8.2014–15.5.2015. Osapuolet voivat sopia, että loma pidetään 1.1.2015 alkaen, koska henkilö voi pitää 7 §:n 1 ja 2 momentin mukaisesti vuosilomaa lomakaudella 2015. Lomaa ei siis voi pitää vielä syksyllä 2014. Esimerkki 3 Palvelussuhde on voimassa1.4.2014–31.12.2014. Osapuolet voivat sopia 8 § 3 momentin mukaisesti siitä, että lomia pidetään jo syksyllä 2014. 9. Miten vuosiloma myönnetään, kun henkilö on pitkällä työ- tai virkavapaalla?
(KVTES IV luku 7 §, 8 §, 11§)
Vuosiloman antaminen on työnantajan vastuulla. Vuosiloma on annettava, vaikka viranhaltija tai työntekijä olisi pitkällä virka- tai työvapaalla kuten vanhempain- hoito- tai vuorotteluvapaalla. Tämä tapahtuu keskeyttämällä myönnetty virka- tai työvapaa vuosiloman ajaksi.
Vuosilomaa ei saa antaa äitiys- tai isyysvapaan aikana ilman viranhaltijan ja/tai työntekijän suostumusta. Jos suostumusta ei anneta, loma saadaan antaa 6 kuukauden kuluessa vapaan päättymisestä.
Määrättyä tai sovittua vuosiloman ajankohtaa siirretään viranhaltijan ja/tai työntekijän pyynnöstä, mikäli hän vuosiloman alkaessa tai sen aikana sairastuu. Tarkemmat määräykset siirron edellytyksistä sekä siirretyn loman ajankohdan määräämisestä tai sopimisesta ovat vuosilomaluvun 11 §:ssä. Vuosiloma voidaan viranhaltijan ja/tai työntekijän suostumuksella antaa myös sairausloman aikana. Esimerkki 1 Jos työntekijä on sairauslomalla ajankohtana jolle työnantaja on vahvistamassa lomaa, hänen vuosilomansa voidaan vahvistaa sairausloman ajalle. Työntekijällä on kuitenkin 11 §:n nojalla oikeus pyytää loman siirtoa. Tällöin loma siirretään 11 §:n 1 momentin mukaisesti. Tämän vuoksi työntekijän kanssa kannattaa jo ennen loman vahvistamista sopia loman pitämisen ajankohdasta eli siitä, vahvistetaanko loma vapaan ajalle vai vasta sairausloman päättymisen jälkeen. Loman ajankohdan osalta noudatetaan 11 §:n mukaisia säännöksiä. 10. Milloin vuosiloma siirretään?
(KVTES IV luku 11 §) Työkyvyttömyys (sairaus, synnytys, tapaturma)
Jos työntekijä/viranhaltija toimittaa lääkärintodistuksen työnantajalle tai osoittaa työkyvyttömyytensä muulla työnantajan harkintaan perustuvalla luotettavalla tavalla ennen loman alkamista tai loman alettua ilman aiheetonta viivytystä, katsotaan se pyynnöksi siirtää loma myöhäisempään ajankohtaan.
Esimerkki 1 Työntekijän vuosiloma on vahvistettu ajalle 23.6.–20.7.2014. Hän sairastuu ennen vuosiloman alkua ja on sairaana 20.6.–6.7.2014. Työntekijän pyynnöstä vahvistetusta lomasta siirretään työkyvyttömyysajalle sijoittuva osuus, eli ajalle 7.7.–20.7.2014 vahvistettu loma pidetään aikaisemmin vahvistetun mukaisesti. Siirron yhteydessä työnantajan on huolehdittava siitä, että vuosilomasta pidetään yhdenjaksoisena vähintään 10 vuosilomapäivää 8 §:n mukaisesti. Esimerkkitapauksessa tämä edellytys täyttyy kyseisenä ajanjaksona. Esimerkki 2 Työntekijän ”kesäloma-ajaksi” on määrätty 23.6.–20.7.2014 (20 vuosilomapäivää). Työntekijä pyytää ennen vuosiloman alkamista, että vuosilomaa siirretään, koska hänelle tehdään loman aikana leikkaus, josta aiheutuu sairausloma ajalle 2.7.–5.7.2014 (4 kalenteripäivää). Työntekijä toimittaa V luvun mukaisen hyväksyttävän todistuksen työkyvyttömyydestään työnantajalle niin pian kuin mahdollista. Työnantaja siirtää pyynnöstä ko. ajanjaksoon sijoittuvat 3 vuosilomapäivää myöhemmin pidettäväksi. Äitiysloma tai isyysvapaa
KVTES:n vuosilomaluvun 7 §:n 5 momentti sisältää määräykset vuosiloman määräämisestä tilanteessa, jossa viranhaltija ja/tai työntekijä on äitiyslomalla tai isyysvapaalla. Lomaa ei voida määrätä äitiys- eikä isyysvapaan ajaksi ilman henkilön suostumusta. Loma voidaan antaa 6 kuukauden kuluessa vapaan päättymisestä. Muita syitä
Työnantaja ja viranhaltija ja/tai työntekijä voivat sopia loman siirtämisestä tai keskeyttämisestä. Tällöin on kuitenkin aina noudatettava 8 §:n mukaisia määräyksiä muun muassa 10 päivän yhdenjaksoisen loman vaatimusta.
Viranhaltijan loman siirtämisestä ja keskeyttämisestä on määräykset 11 §:n 6 momentissa, jonka mukaisesti lomaa voidaan siirtää esimerkiksi silloin, kun siirtäminen tai keskeyttäminen on tarpeellista julkisen vallan käyttöön liittyvistä painavista syistä. Esimerkki 3Jaksotyön ennalta tiedetty keskeytys
Jaksotyöntekijälle työvuoroluetteloon vähintään 7 päivää ennen työaikajakson alkua suunniteltu neljän kalenteripäivän vuosiloma (to-su) kuluttaa KVTES luku IV 6 §:n 1 momentin mukaisesti 2 vuosilomapäivää, mikäli työpäiviä eivät olisi olleet muut kuin to-pe (KVTES:n työaikaluvun 16 § 1 mom.). Kahden vuosilomapäivän vuoksi jakson säännöllinen työaika olisi 2 x 7,65 tuntia lyhyempi.
Jos työpäiviä olisivat olleet esim. to-la, jakson säännöllinen työaika olisi vastaavasti suunniteltu 3 x 7,65 tuntia lyhyemmäksi ja vuosiloma to-su kuluttaisi 3 vuosilomapäivää. Tällöin 3 vuosilomapäivän sijaan olisi kulunut vain yksi vuosilomapäivä ja kaksi siirtyisi annettavaksi myöhemmin.
11. Miten voi sopia vuosiloman säästämisestä?
(KVTES IV luku 12 §)
Työnantaja ja viranhaltija ja/tai työntekijä voivat sopia vuosiloman 15 vuosilomapäivää ylittävän osan säästämisestä lomanmääräytymisvuosittain. Työnantajan on siis huolehdittava, että henkilöstö on vuosilomalla vähintään 15 vuosilomapäivää. Työnantaja on velvollinen määräämään vuosiloman sopimusmääräysten mukaisesti. Tämän vuoksi vuosiloman säästämisestä on syytä sopia kirjallisesti, jotta työnantaja voi osoittaa toimineensa sopimusmääräysten mukaisesti ja jotta ei jää epäselvyyttä siitä, kuinka paljon lomapäiviä on vielä jäljellä.
Kun lomaa laitetaan säästöön, ei työnantaja voi yksipuolisesti määrätä säästövapaan pitämisen ajankohtaa, vaan siitä on sovittava. Sovittaessa vuosiloman säästämisestä on tarkoituksenmukaista samalla sopia säästövapaan antamisen ajankohdasta. Tämä mahdollistaa loman pitämisen ajankohtana, joka sopii sekä työnantajalle että viranhaltijalle ja/tai työntekijälle. Loma annetaan sovittuna aikana vuosiloman tavanomaista lomakautta seuraavan lomakauden jälkeen, esimerkiksi lomanmääräytymisvuodelta 2013–2014 kertynyttä vuosilomaa voidaan pitää säästövapaana aikaisintaan 1.10.2015 alkaen. Säästövapaa maksetaan lomakorvauksena kun
henkilön työaika muuttuu olennaisesti henkilö joutuu lomautetuksi toistaiseksi. Korvauksen laskemisesta on määräykset vuosilomaluvun 12 ja 16 §:ssä. Palvelussuhteen päättyessä maksetaan lomakorvaus myös pitämättömiltä säästövapaapäiviltä. 12. Vuosiloman ajalta maksettava palkka
(KVTES IV luku 13 §)
Viranhaltija/työntekijä on työskennellyt lomanmääräytymisvuoden aikana 7 kuukautta 60 %:n työajassa ja 5 kuukautta 100 %:n työajassa. Hänen keskimääräinen työaikaprosenttinsa on näin ollen (7 x 60 + 5 x 100) : 12 = 76,7 %. Henkilön täysi (100 %) varsinainen palkka on 2 500 €/kk. Vuosilomapalkka lasketaan kuukausipalkasta, joka on 76,7 % x 2 500 € = 1 917,50 €/kk, riippumatta siitä mikä henkilön työaikaprosentti on loman alkaessa.
Viranhaltijan/työntekijän palvelussuhde on alkanut 1.5. eli on voimassa 11 kk lomanmääräytymisvuoden loppuun mennessä. Hänen työaikaprosenttinsa on kesäkuun 17. päivään saakka 60 % ja sen jälkeen 100 %. Hänen keskimääräinen työaikaprosenttinsa on näin ollen 1,57 kuukautta x 60 (toukokuu 1 kk + kesäkuun osuus 17/30 pv) + 9,43 x 100 (kesäkuun osuus 13/30 pv +heinä-maaliskuu 9 kk) : 11 = 94,3 %. Henkilön täysi (100 %) varsinainen palkka on 2 500 €/kk. Vuosilomapalkka lasketaan kuukausipalkasta, joka on 94,3 % x 2 500 € = 2 357,50 €/kk, riippumatta siitä mikä henkilön työaikaprosentti on loman alkaessa.
Viranhaltija/työntekijä on työskennellyt lomanmääräytymisvuoden aikana 7 kuukautta 100 %:n työajassa ja 5 kuukautta 60 %:n työajassa.Hän oli palkattomalla työvapaalla 2 kk, jolloin työaika oli 100 %.Hänen keskimääräinen työaikaprosenttinsa on näin ollen (7 x 100 + 5 x 60) : 12 = 83,33 %. Henkilön täysi (100 %) varsinainen palkka on 2 500 €/kk. Vuosilomapalkka lasketaan kuukausipalkasta, joka on 83,33 % x 2 500 € = 2 083,25 €/kk, riippumatta siitä mikä henkilön työaikaprosentti on loman alkaessa.Palkattoman vapaan ajaltakin siis otetaan huomioon se työaikaprosentti, jonka perusteella hänelle olisi maksettu palkkaa, mikäli hän olisi ollut työssä.
Viranhaltijan/työntekijän määräaikainen palvelussuhde on 5.2.– 2.3., josta5. – 21.2. 100 % (17 kpv)22. – 28.2. 50 % (7 kpv)1. – 2.3. 50 % (2 kpv)
Hänen keskimääräinen työaikaprosenttinsa on näin ollen (17/28) x 100 + (7/28) x 50 + (2/31 x 100) eli(0,61 x 100) + (0,25 x 50) + (0,06 x 100) : 0,61 + 0,25 + 0,06 = 86,4 %, keskimääräinen työaikaprosentti. 13. Voidaanko vuosiloma maksaa lomakorvauksena palvelussuhteen aikana?
(IV luku 16 §)
Pääsääntöisesti lomakorvaus voidaan maksaa vain palvelussuhteen päättyessä, jolloin lomakorvausta maksetaan siltä osin kuin vuosilomia on pitämättä.
Poikkeuksia tähän pääsääntöön on esitetty vuosilomaluvun 11 ja 17 §:ssä. Vuosilomaluvun 11 § sisältää määräykset vuosilomakorvauksen maksamisesta tilanteessa, jossa sairauden vuoksi siirrettyä vuosilomaa ei voida pitää.
Vuosilomaluvun 17 §:n mukaisesti lomakorvaus maksetaan myös, kun viranhaltija ja/tai työntekijä lähtee suorittamaan asepalvelusta, vapaaehtoista asepalvelusta tai siviilipalvelusta. 14. Miten lomakorvaus maksetaan, jos viranhaltijan tai työntekijän palvelussuhde kestää 25.5.2014–3.7.2014, hän tekee täyttä työaikaa? Työtunteja kertyy touko- ja heinäkuussa yhteensä 45,9 tuntia ja palvelussuhde on jatkunut touko- ja heinäkuussa yhteensä 10 kalenteripäivää.
(KVTES IV luku 16 § 2 mom.)
Lomakorvausta määrättäessä henkilöllä on vain yksi täysi lomanmääräytymiskuukausi (kesäkuu).
Jos palvelussuhde olisi alkamis- ja päättymiskuukausina (touko- ja heinäkuussa) jatkunut yhteensä 16 kalenteripäivää, näistä muodostuisi yhdessä yksi täysi lomanmääräytymiskuukausi. Tällöin täyttyisivät molemmat vaadittavat edellytykset, eli palvelussuhde olisi kestänyt 16 kalenteripäivää ja ”yhdistelmäkuukauteen” sisältyisi yhteensä vähintään 35 työtuntia tai 14 työpäivää. Huomioitavaa on, että alkamis- ja päättymiskuukautta ei yhdistetä, jos henkilö on kyseisen palvelussuhteen aikana pitänyt yhdenkin päivän vuosilomaa. 15. Maksetaanko lomaraha, jos määräaikainen viranhaltija ja/tai työntekijä päättää palvelussuhteen purkamalla sen?
(KVTES IV luku 18 § 3 mom.)
Lomarahaa ei makseta, jos viranhaltija tai työntekijä purkaa määräaikaisen palvelussuhteen ilman tärkeää syytä. Esimerkki 1 Viranhaltija tai työntekijä ilmoittaa purkavansa määräaikaisen palvelussuhteen, koska hän on saanut toisen työnantajan palveluksessa vakituisen työpaikan. Työnantaja ei maksa lomarahaa, koska uusi työsuhde ei ole peruste palvelussuhteen purkamiseen. 16. Voiko lomarahaa vaihtaa vapaaksi?
(KVTES IV luku 18 §)
Ainoa poikkeus sopimisedellytyksestä on lääkärien virkaehtosopimus, jonka 26 §:n mukaan vapaaksi vaihtaminen edellyttää vain viranhaltijan suostumusta.
Lomarahan vaihto vapaaksi katso TT 2007/17 www.finlex.fi
17. Mitä vuosilomakirjanpitoon kirjataan?
Jos vuosiloman ajankohdasta on työnantajan ja viranhaltijan tai työntekijän kesken sovittu (esim. sopimus vuosilomaetuuksien siirtämisestä IV, 1 § 6 mom., vuosiloman jakaminen ja ajankohdasta sopiminen palvelussuhteen kestäessä IV, 8 §, sopiminen säästövapaasta IV, 12 §), tämä on kirjattava vuosilomakirjanpitoon, jotta vuosilomaetuuksien toteutumista voidaan seurata. 18. Miten osa-aikaisen jaksotyöntekijän vuosiloma otetaan työvuoroluettelosuunnittelussa huomioon?
Osa-aikainen työntekijä tekee työtä kolmen viikon työaikajaksossa, joka alkaa 19.5.2014 ja päättyy 8.6.2014. Hänen työaikansa on 50 % täydestä työajasta eli 57 t 23 min. (0,5 x 114,75 = 57,38 t). Hänelle on myönnetty vuosilomaa lauantaista 24.5.2014 sunnuntaihin 1.6.2014. Vuosiloma-aika kuluttaa vuosilomapäiviä yhteensä 5,5 (1,5 + 5 – 1 ap). Henkilölle jää tehtäväksi säännöllistä työaikaa ko. jaksolla 50 % x (28 + 38,25) = 50 % x 66,25 = 33,125 eli 33 tuntia 8 minuuttia. Tämä tuntimäärä suunnitellaan työntekijälle keskeytyksen ulkopuolisille päiville työpäiviksi ja -vuoroiksi, siten kuin työpaikan toiminta edellyttää.
B. Vuosiloman antaminen, kun siirrytään työehtosopimuksesta toiseen (KVTES/OVTES)
1. Päiväkodissa työskentelevät KVTES:n soveltamisen piiriin kuuluvat lastentarhanopettajat A ja B siirtyvät ilman päivänkään katkoa 1.8.2014 pysyvästi esiluokanopettajan tehtäviin opetustoimessa ja näin myös OVTES:n soveltamispiiriin. Miten heille annetaan vuosilomat, jotka he ovat ansainneet 31.3.2014 mennessä? Entä vuosilomat, jotka on ansaittu ajalta 1.4.2014–31.7.2014?
(KVTES IV luku 7 § ja 8 §) Lomanmääräytymisvuosi 1.4.2013–31.3.2014: Vuosilomat 31.3.2014 päättyneeltä lomanmääräytymisvuodelta annetaan 31.7.2014 mennessä. Henkilön kanssa tulisi sopia myös talviloman pitämisestä ennen 31.7.2014. Työnantajan pitäisi tällaisissa tapauksissa harkita ennen viranhoitomääräyksen antamista, mikä on opetuspuolelle siirtymisen tarkoituksenmukainen aloittamisajankohta. Näin jo päättyneeltä lomanmääräytymisvuodelta (KVTES:n perusteella) ansaitut vuosilomat saadaan vaikeuksitta annetuksi ennen esiopettajan tehtävien hoidon aloittamista. Esimerkiksi opettajan tehtävien hoitaminen voidaan määrätä alkavaksi vasta 10.8.2014. Lomanmääräytymisvuosi 1.4.2014–31.3.2015: A:n ja B:n palvelussuhde kuntaan jatkuu, joten vuosilomakorvausta ei makseta eikä työnantaja edes voi antaa 1.4.2014 alkaen kertynyttä vuosilomaa ennen 1.8.2014 tapahtuvaa siirtymistä. Siirryttyään pysyvästi OVTES:n soveltamispiiriin A ja B saavat ”vuosilomaa vastaavan palkallisen vapaansa” OVTES:n mukaisesti kesällä 2015. Tällöin laskennallisen vuosiloman pituuteen vaikuttavat lomanmääräytymisvuoden kaikki lomanmääräytymiskuukaudet. 2. Päiväkodissa työskentelevä lastentarhanopettaja A siirtyy ilman päivänkään katkoa palvelussuhteessa 1.8.2014 esiluokanopettajan tehtäviin opetustoimessa ja OVTES:n soveltamispiiriin. A hoitaa esiluokan opettajan sijaisuutta ja palaa takaisin päiväkotiin 1.8.2015 alkaen. Miten A:lle annetaan vuosiloma, jonka hän on ansainnut 31.3.2014 mennessä? Entä vuosiloma, joka on ansaittu ajalta 1.4.2014–31.7.2015?
(KVTES IV luku 7 §, 8 §, 20 §) Lomanmääräytymisvuosi 1.4.2013–31.3.2014: Vuosiloma 31.3.2014 päättyneeltä lomanmääräytymisvuodelta annetaan 31.7.2014 mennessä. Työnantajan pitäisi tällaisissa tapauksissa harkita ennen viranhoitomääräyksen antamista, mikä on viranhoidon tarkoituksenmukainen aloittamisajankohta. Näin jo päättyneeltä lomanmääräytymisvuodelta (KVTES:n perusteella) ansaitut vuosilomat saadaan vaikeuksitta annetuksi ennen opettajan viranhoidon aloittamista. Talviloman osuus, ks. edellä 1 kohdassa sanottu. Koska henkilö palaa takaisin KVTES:n soveltamisen piiriin, voidaan KVTES:n tehtävissä pitämättä jäänyt talviloma sopia pidettäväksi myös palaamisen jälkeen vuoden 2015 lomakauden loppuun 30.9.2015 mennessä (IV luku 8 § 2 momentti, jonka mukaan 10 vuosilomapäivän ylittävä vuosiloman osa voidaan sopia pidettäväksi viimeistään vuoden kuluessa lomakauden päättymisestä). Työnantaja ja työntekijä voivat myös sopia siitä, että osa lomista pidetään säästövapaana KVTES IV luvun 12 §:n mukaisesti, työntekijän palattua lastentarhanopettajan tehtäviin.
Opettajan viran hoitaminen voidaan esimerkiksi määrätä alkavaksi vasta 10.8.2014. Mahdollista on myös, että viranhoitomääräykset annetaan siten, ettei niitä anneta siksi ajaksi, jolloin koulutyö on keskeytyneenä ja sijaista ei tarvita. Tällöin A palaa lastentarhanopettajan tehtäviin ja vuosilomaa voidaan vahvistaa näille ajanjaksoille. Tällöin on huolehdittava siitä, että lomat kuitenkin myönnetään KVTES 7 ja 8 §:ä noudattaen. Lomanmääräytymisvuosi 1.4.2014–31.3.2015: Palvelussuhde kuntaan jatkuu, joten vuosilomakorvausta ei makseta eikä työnantaja edes voi antaa 1.4.2014 alkaen kertynyttä vuosilomaa ennen 1.8.2014 tapahtuvaa siirtymistä. 31.3.2015 päättyvältä lomanmääräytymisvuodelta vuosilomaoikeus määritellään KVTES:n mukaisesti A:n palattua päiväkotiin ja KVTES:n soveltamispiiriin. Vuosilomaa annettaessa otetaan huomioon KVTES:n vuosilomaluvun 20 §:n määräys. Määräyksen mukaan viranhaltijalta ja/tai työntekijältä, jolla on oikeus vuosilomaan ja joka on virka- tai työvapaalla hoitaakseen saman työnantajan palveluksessa opettajan tehtävää, johon ei kuulu oikeutta vuosilomaan, vähennetään sijaisuusaikaan sisältyvä laskennallisen vuosiloman aika hänen edellisenä lomanmääräytymisvuotena ansaitsemastaan vuosilomasta. Esimerkkitapauksessa tämä merkitsee sitä, että loma on tullut annetuksi (määräys päättyy 31.7.2015). 3. Laskennallisen vuosilomajärjestelmän piirissä oleva lehtori toimii vuosilomajärjestelmän alaisessa tehtävässä koulutuspäällikön viransijaisena ajalla 1.1.–30.6.2014 ja palaa lehtorin virkaan 1.7.2014. Miten hänen vuosilomansa määräytyy kesällä 2014? Jääkö hänelle korvattavia lomapäiviä, koska hän ei pysty pitämään lomaa ennen 1.7.2014? Vai kuittaantuvatko lomapäivät (38) laskennallisella vuosilomalla ja kesäkeskeytyksellä heinä–elokuussa? Lomanmääräytymisvuosi 1.4.2013–31.3.2014: Opettajan laskennallinen vuosiloma määritellään OVTES:n määräysten mukaisesti, ja se on enintään 36 päivää. Vuosiloma asetetaan alkamaan 16.6. ja tämän jälkeen katsotaan, kuinka monta laskennallisen vuosiloman päivää jää käytettäväksi opettajan tehtäviin paluun eli 1.7.2014 jälkeen. Kun nämä jäljelle jäävät laskennallisen vuosiloman päivät vähennetään KVTES:n mukaan määritellyistä vuosilomapäivistä, saadaan selville vuosilomapäivät, jotka määrätään pidettäviksi ennen opettajaksi siirtymistä 1.7.2014. Laskennassa KVTES:n 38 vuosilomapäivää vastaa OVTES:n 36 laskennallisen vuosiloman päivää. Vuosilomaoikeutta määriteltäessä otetaan huomioon lomanmääräytymisvuoden 1.4.2013–31.3.2014 kaikki eri yhdenjaksoiset palvelussuhteet samassa kunnassa 1 §:n 5 momentin mukaisesti. Eli esimerkkitapauksessa otetaan huomioon sekä OVTES:n että KVTES:n alaiset palvelussuhteet, jotka ovat jatkuneet peräkkäin ilman päivänkään katkoa.
10.3.2016 10:00 Lähetä sähköpostiin
Yleiskirje 13/2013, liitteet 4 ja 5Vuosilomaluku ja muuttuneiden vuosilomamäärysten soveltamisohjeet (KVTES 2014-2016)Yleiskirje 25/2011, liite 2Vuosilomaluku (KVTES 2012-2013)Yleiskirje 13/2007, liite 7Selostus muuttuneista vuosilomamääräyksistä
Kuntatyönantaja-lehti 1/2008Vuosilomien antaminenKuntatyönantaja-lehti 5/2007Muutoksia vuosilomamääräyksiin
Lisää tietoa vuosilomista
Vuosilomauudistus 2012-2013

References: § 5
 § 9
 § 3
 § 3
 § 4
 § 3
 § 3
 § 1
 § 2
 § 3
 § 6
 § 2